ระเบียบมหาวิทยาลัยเทคโนโลยีราชมงคลธัญบุรีระเบียบมหาวิทยาลัยเทคโนโลยีราชมงคลธัญบุรีว่าด้วยการรับจ่ายเงินเพื่อจัดการศึกษาระดับบัณฑิตศึกษาภาคปกติพ.ศ. ๒๕๔๙[๑] โดยที่มหาวิทยาลัยเทคโนโลยีราชมงคลธัญบุรีได้จัดให้มีการศึกษาระดับบัณฑิตศึกษาเพื่อรองรับต่อการขยายตัวทางการศึกษาและเป็นการให้บริการต่อสังคมและผู้ประกอบการมากขึ้นอาศัยอำนาจตามความในมาตรา๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘และมติสภามหาวิทยาลัยเทคโนโลยีราชมงคลธัญบุรี ในการประชุมครั้งที่ ๕/๒๕๔๙เมื่อวันที่ ๒๙ พฤษภาคม พ.ศ. ๒๕๔๙ จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบมหาวิทยาลัยเทคโนโลยีราชมงคลธัญบุรีว่าด้วยการรับจ่ายเงินเพื่อจัดการศึกษาระดับบัณฑิตศึกษาภาคปกติ พ.ศ. ๒๕๔๙ข้อ๒ ระเบียบนี้ให้ใช้บังคับตั้งแต่ปีการศึกษา ๒๕๔๙ เป็นต้นไปข้อ๓ ในระเบียบนี้มหาวิทยาลัย หมายความว่า มหาวิทยาลัยเทคโนโลยีราชมงคลธัญบุรีอธิการบดี หมายความว่าอธิการบดีมหาวิทยาลัยเทคโนโลยีราชมงคลธัญบุรีคณะ หมายความว่าคณะในสังกัดมหาวิทยาลัยเทคโนโลยีราชมงคลธัญบุรีที่จัดการศึกษาในระดับที่สูงกว่าระดับปริญญาตรีคณบดี หมายความว่า คณบดีคณะในสังกัดมหาวิทยาลัยเทคโนโลยีราชมงคลธัญบุรีที่จัดการศึกษาในระดับที่สูงกว่าระดับปริญญาตรีนักศึกษา หมายความว่าผู้ที่เข้ารับการศึกษาในระดับที่สูงกว่าระดับปริญญาตรีบัณฑิตศึกษา หมายความว่าการจัดการศึกษาในระดับที่สูงกว่าระดับปริญญาตรีข้อ๔ เงินรายรับเพื่อจัดการศึกษาระดับบัณฑิตศึกษาประกอบด้วย(๑)ค่าระเบียบการใบสมัครสอบคัดเลือกและค่าสมัครสอบคัดเลือก(๒)ค่าบำรุงการศึกษา ค่าลงทะเบียนและค่าธรรมเนียมการศึกษา(๓)ค่าสมัครสอบประมวลผลความรู้ ค่าสมัครสอบวิทยานิพนธ์ค่าสมัครสอบการศึกษาค้นคว้าอิสระ และค่าสมัครสอบวัดคุณสมบัติอัตราเงินรายรับที่เรียกเก็บให้เป็นไปตามประกาศของมหาวิทยาลัยข้อ๕ ให้นักศึกษาชำระเงินตามข้อ ๔ภายในเวลาที่กำหนด เมื่อชำระแล้วจะไม่คืนให้ไม่ว่ากรณีใดทั้งสิ้นเว้นแต่กรณีที่มหาวิทยาลัยเป็นเหตุให้นักศึกษาชำระเงินเกิน ซ้ำซ้อน ผิดพลาดหรือไม่สามารถเปิดสอนได้ ให้อธิการบดีหรือผู้ที่ได้รับมอบอำนาจจากอธิการบดีเป็นผู้พิจารณาอนุมัติข้อ๖ ให้คณบดีมีอำนาจแต่งตั้งบุคคลหรือคณะบุคคลให้ปฏิบัติงานเพื่อดำเนินการให้เป็นไปตามระเบียบนี้ข้อ๗ รายจ่ายในการดำเนินงานจัดการศึกษาระดับบัณฑิตศึกษาให้เบิกจ่ายได้ดังนี้(๑)ค่าตอบแทนผู้ดำเนินการสอบคัดเลือกบุคคลเข้าศึกษาต่อระดับบัณฑิตศึกษาให้จ่ายตามประกาศของมหาวิทยาลัยทั้งนี้ ให้จ่ายภายในวงเงินที่ได้รับตามข้อ ๔ (๑)(๒)ค่าตอบแทนกรรมการประเมินผลวิทยานิพนธ์และการศึกษาค้นคว้าอิสระค่าตอบแทนอาจารย์ที่ปรึกษาวิทยานิพนธ์และการศึกษาค้นคว้าอิสระค่าตอบแทนกรรมการออกข้อสอบและตรวจข้อสอบประมวลผลความรู้และสอบวัดคุณสมบัติให้เป็นไปตามประกาศของมหาวิทยาลัย(๓)รายจ่ายหมวดค่าตอบแทน ค่าใช้สอย และค่าวัสดุให้ดำเนินการตามระเบียบและคำสั่งที่เกี่ยวข้องสำหรับค่าครุภัณฑ์และสิ่งก่อสร้างจะต้องเป็นรายการที่ได้รับอนุมัติจากมหาวิทยาลัยก่อนจึงจะดำเนินการได้(๔)รายจ่ายหมวดค่าสาธารณูปโภค(๕)รายจ่ายหมวดเงินอุดหนุนทุนการศึกษา ให้ดำเนินการตามระเบียบ ว่าด้วยทุนการศึกษาฝึกอบรม ดูงานและระเบียบ ว่าด้วยการให้ข้าราชการไปศึกษาต่อ ฝึกอบรมดูงานทั้งภายในประเทศและต่างประเทศ และระเบียบอื่นที่เกี่ยวข้อง(๖)การเบิกจ่ายเงินอื่นใดที่จำเป็นต่อการจัดการศึกษาและมิได้กำหนดไว้ในระเบียบนี้หรือแตกต่างไปจากที่กำหนดไว้ ต้องได้รับการอนุมัติจากอธิการบดีก่อนข้อ๘ รายจ่ายตามข้อ ๗ให้คณบดีมีอำนาจในการอนุมัติก่อหนี้ผูกพันตามคำสั่งมอบอำนาจของมหาวิทยาลัยข้อ๙ ให้อธิการบดีรักษาการตามระเบียบนี้และมีอำนาจวินิจฉัยตีความเกี่ยวกับการปฏิบัติตามระเบียบนี้ประกาศ ณ วันที่ ๑๔กันยายน พ.ศ. ๒๕๔๙กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลธัญบุรีมณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๐ มิถุนายน ๒๕๕๔[๑] ราชกิจจานุเบกษาเล่ม ๑๒๓/ตอนที่ ๑๑๑ ง/หน้า ๒๔/๑๙ ตุลาคม ๒๕๔๙